b'\n_START_ARTICLE_\nAnell volador\n_START_PARAGRAPH_\nUn anell volador \xc3\xa9s un anell de pl\xc3\xa0stic amb una de les cares lleugerament corbada i un disseny especialment aerodin\xc3\xa0mic que permet que planegi quan \xc3\xa9s llen\xc3\xa7at de la forma adequada. Fou desenvolupat per l\'empresa Aerobie\xc2\xae en dos formats, el de 10 polzades (Sprint), que es pot observar a la foto, i el de 13 polzades (Pro).\n_START_SECTION_\nHist\xc3\xb2ria\n_START_PARAGRAPH_\nDurants els anys 1979 i 1980, Alan Adler treballava com a enginyer consultor i com a professor a la Universitat de Stanford. Durant el seu temps lliure inventava joguines i patentava les seves idees a trav\xc3\xa9s d\'empreses de joguines. Alan era un amant de la navegaci\xc3\xb3 que va aprendre aerodin\xc3\xa0mica de forma autodidacta per tal de poder dissenyar velers. La seva afici\xc3\xb3 a inventar joguines i els seus nous coneixements el van portar a la recerca de joguines voladores millors._NEWLINE_El seu inter\xc3\xa8s es va iniciar buscant maneres de millorar els discs voladors convencionals, que s\xc3\xb3n els descendentes de l\'antiga llauna dels pastissos Frisbie. El seu an\xc3\xa0lisi i treball experimental li van permetre descobrir que els anells voladors, a difer\xc3\xa8ncia dels discs voladors, tenen un avantatge quan es tracta d\'equilibrar la sustentaci\xc3\xb3 aerodin\xc3\xa0mica en un ampli interval de velocitats. La seva feina li va permetre descobrir un gran nombre d\'anells voladors. El primer fou l\'Skyro ring que va patentar a Parker Brothers._NEWLINE_El 1984, Alan va dissenyar i construir el primer prototip de l\'Aerobie ring amb un aler\xc3\xb3 a la vora de l\'anell que compensava la sustentaci\xc3\xb3 en un radi for\xc3\xa7a ampli de diferents velocitats de llan\xc3\xa7ament. La primera prova de l\'Aerobie ring a Roble Field a Stanford, va demostrar-li que aquell anell era especial. L\'anell va volar en l\xc3\xadnia recta d\'una forma precisa i a una dist\xc3\xa0ncia considerable, "com si llisqu\xc3\xa9s per damunt d\'una capa invisible de gel".'